[pic] | AZ EURÓPAI KÖZÖSSÉGEK BIZOTTSÁGA |

Brüsszel, 12.12.2006

COM(2006) 809 végleges

2003/0153 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak a(z)

a gépjárművek és pótkocsijaik, és az e járműveknek szánt rendszerek, alkatrészek és önálló műszaki egységek típusjóváhagyása keretének létrehozásáról szóló európai parlamenti és tanácsi irányelv elfogadása céljából a Tanács közös álláspontjáról (Keretirányelv)

2003/0153 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak a(z)

a gépjárművek és pótkocsijaik, és az e járműveknek szánt rendszerek, alkatrészek és önálló műszaki egységek típusjóváhagyása keretének létrehozásáról szóló európai parlamenti és tanácsi irányelv elfogadása céljából a Tanács közös álláspontjáról (Keretirányelv)

1. ELŐZMÉNYEK

A javaslatnak az EP és a Tanács felé történt továbbításának időpontja(COM(2003)418 végleges – 2003/0153 (COD) dokumentum): | 14.7.2003 |

Az Európai Gazdasági és Szociális Bizottság véleményének időpontja: | 28.1.2004 |

Az Európai Parlament véleményének (első olvasat) időpontja: | 11.2.2004 |

A módosított javaslat továbbításának időpontja: | 3.11.2004 |

A közös álláspont elfogadásának időpontja: | 11.12.2006 |

2. A BIZOTTSÁG JAVASLATÁNAK CÉLJA

a) Ez a javaslat a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 70/156/EGK keretirányelv[1] modernizálását képezi.

b) A 70/156/EGK irányelv az Európai Közösség számára rendelkezésre álló fő jogi eszköz ahhoz, hogy létrehozza az egységes piacot a gépjárműágazatban. Az irányelv egyrészt összehangolja a járművek és alkatrészeik gyártására vonatkozó műszaki rendelkezéseket, másrészt a nemzeti típusjóváhagyási közigazgatási eljárásokat egyetlen kötelező közösségi típusjóváhagyással helyettesíti .

A 92/53/EGK[2], a 2002/24/EK[3] és a 2003/37/EK[4] irányelv elfogadása óta minden járműkategória részesülhet a közösségi típusjóváhagyás előnyeiből. A haszongépjárművek[5] azonban csak részlegesen részesülnek belőlük. E javaslat egyik célkitűzése a közösségi típusjóváhagyás alapelveinek a haszongépjárművekre való kiterjesztése.

3. MEGJEGYZÉSEK A KÖZÖS ÁLLÁSPONTRÓL

3.1. Általános megjegyzések a közös álláspontról

A Tanács kedvezően fogadta a Bizottság javaslatát a 70/156/EGK keretirányelv átdolgozására. A Tanács üdvözölte továbbá a történelmileg a 70/156/EGK irányelvet először átdolgozó 92/53/EGK irányelvhez hozzáadott kiegészítéseket és javításokat.

A Tanács mindamellett ragaszkodott ahhoz, hogy újrafogalmazzon néhány cikket alkalmazási körük tisztázása, illetve alkalmazási feltételeik pontosabb meghatározása céljából.

A Tanács néhány új cikket is beillesztett azzal a céllal, hogy a gépjárműágazatra vonatkozó közösségi jogalkotás egyszerűsítési politikája keretében a jövőt illetően lehetővé tegye új kezdeményezések kidolgozását. Ezen új cikkek beillesztése tökéletesen beleillik a „ CARS 21 ” magas szintű munkacsoport ajánlásainak keretébe.

Figyelembe véve a már 1996 óta létező típusjóváhagyás mechanizmusainak összetettségét és az érintett jogi aspektusokat, a Tanácsban folytatott megbeszélések lehetővé tették a közúti közlekedésbiztonság és a környezetvédelem követelményei, illetve az ipari szükségletek közötti finom egyensúly fenntartását. A közös álláspont tehát mindenekelőtt egy olyan kompromisszumos szöveg, amelyet azzal a céllal dolgoztak ki, hogy az összes tagállam támogatását megnyerjék.

A Bizottságot bevonták az új cikkek kidolgozásába és a meglévő cikkek különböző újrafogalmazásába.

A Bizottság csatlakozik a közös álláspont szövegéhez. A Bizottság a felhasználók saját érdekében azonban közelebbi időpontokat részesített volna előnyben a haszongépjárművek közösségi típusjóváhagyásának végrehajtásához, egyrészt a belső piac létrehozásának befejezése, másrészt az ilyen típusú járművek biztonságával kapcsolatos követelmények mihamarabbi kötelezővé tétele céljából.

3.2. Az Európai Parlament által elfogadott módosításokkal kapcsolatos megjegyzések

A Tanács teljes mértékben követte a Bizottság véleményét az Európai Parlament által első olvasatban elfogadott módosításokról.

Ily módon minden olyan módosítást elvetettek, amely a javaslat célkitűzéseivel összeférhetetlen rendelkezéseket vezetett volna be a keretirányelvbe. A jogi bizonytalanságok kialakulásának elkerülése céljából szintúgy elutasították azokat a módosításokat is, amelyek a más közösségi jogszabályok által már lefedett területekkel foglalkoztak.

A Tanács jóváhagyta azokat a Bizottság által újrafogalmazott európai parlamenti módosításokat, amelyek a tulajdonképpeni típusjóváhagyást érintik, mivel ezek kiterjesztik a kezdetben előterjesztett rendelkezések alkalmazási körét. Az egyéni típusjóváhagyással foglalkozó módosításokat elfogadták.

A Tanács beleegyezett a kis sorozatok határainak újbóli felülvizsgálatába az Európai Unió 2004 májusában történt bővítésének figyelembe vétele céljából.

A közösségi típusjóváhagyás végrehajtásának időpontjait illetően a Tanács teljes egészében elvetette a Parlament javaslatát, miszerint el kell halasztani a Bizottság által javasolt összes dátumot, mivel véleménye szerint egy ilyen jelentős halasztás káros lehet azon gyártók saját érdekére, akik a járművek típusjóváhagyására vonatkozó műszaki és közigazgatási rendelkezések harmonizációjának elsődleges kedvezményezettjei.

3.3. A Tanács által bevezetett új rendelkezések és a Bizottság álláspontja

Az új cikkek közül a 10a. cikk kifejti a típusjóváhagyás megadásához megkövetelt vizsgálatok végrehajtásának módszereit. Ez a vizsgálati módszerek alapvető egyszerűsítését fogja eredményezni azáltal, hogy lehetővé teszi virtuális módszerek alkalmazását és feljogosítja a gyártót, hogy ő maga nyújtsa be a vizsgálati jelentéseket.

A 38. cikket („A műszaki szolgálatok értesítése és kijelölése”) teljesen átdolgozták. Kifejtették, hogy a típusjóváhagyással megbízott közigazgatási hatóságok mely feltételek mellett helyettesíthetik az e célra kinevezett műszaki szolgálatokat, illetve felügyelhetik önállóan a gyártók üzemeiben végzett vizsgálatokat. A Tanács rögzítette továbbá a típusjóváhagyási eljárásban a megkövetelt vizsgálatok végrehajtásától, a termelés megfelelési ellenőrzéseitől, és a piacon lévő járművek illetve alkatrészek szúrópróbaszerű ellenőrzésétől kezdve részt vevő különböző piaci szereplők hatásköreinek értékelési feltételeit.

Különleges figyelmet szenteltek az eladás után a piacon elérhető alkatrészeknek és felszereléseknek, azzal a céllal, hogy azok, amelyek befolyásolhatják a jármű működését, csak a típusjóváhagyási hatóságok jóváhagyásával kerülhessenek piacra. Beillesztettek egy új cikket („Nagy kockázatot jelentő alkatrészek és felszerelések [..]”) a típusjóváhagyásról mintázott egyszerűsített típusjóváhagyási eljárás bevezetése céljából.

A Tanács teljes egészében átnézte a Bizottság által javasolt menetrendet a haszongépjárművek közösségi típusjóváhagyásának végrehajtását illetően annak érdekében, hogy több időt adjanak a kis- és középvállalkozásoknak az új rendelkezésekhez való alkalmazkodásra. Az új menetrend figyelembe veszi azt a tényt, hogy az irányelv a tagállamok általi átültetésének határidejét 12-ről 18 hónapra hosszabbították.

Az irányelv mellékleteit frissítették az új cikkek bevezetéséből, illetve új egyedi irányelvek friss hatálybalépéséből eredő módosítások figyelembe vétele érdekében.

A Bizottság teljes mértékben jóváhagyja ezeket a módosításokat.

4. KÖVETKEZTETÉS

2003. július 14-i eredeti javaslatában a Bizottság javasolja a típusjóváhagyás előnyének kiterjesztését minden járműre, a haszongépjárműveket is beleértve, oly módon, hogy befejeződjön a belső piac létrehozása a gépjárműágazat területén. A gyártóknak a méretgazdaságosság szempontjából nyújtott előnyökön kívül ez segít lényegesen javítani a járművek biztonságát azáltal, hogy ipso facto kötelezővé teszi az összes műszaki harmonizációs irányelvet, amelyet a 70/156/EGK irányelv elfogadása óta kidolgoztak.

Az európai polgárok számára egy nyílt és versenyképes egységes piac előnyein túl a közúti közlekedésbiztonság jelentős javulása döntő tényező egy olyan pillanatban, amikor a nemzetközi haszongépjárműforgalom fellendülőben van.

A Tanács egyhangúlag támogatta a módosított bizottsági javaslatot. Számos olyan módosítást hozott azonban, amelynek pozitív hatása lesz a típusjóváhagyási eljárásokra. Továbbá néhány cikket beillesztettek válaszképpen a CARS 21 jelentés ajánlásaira, a jövőbeli közösségi jogalkotás egyszerűsítése céljából.

A Tanács egyhangúlag járt el.

Következésképpen a Bizottság támogatja a Tanács által elfogadott közös álláspontot.

[1] A Tanács 1970. február 6-i, 70/156/EGK irányelve a gépjárművek és pótkocsijaik típusjóváhagyására vonatkozó tagállami jogszabályok közelítéséről - Hivatalos Lap L 42., 1970.2.23., 1. o.

[2] A Tanács 1992. június 18-i 92/53/EGK irányelve a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 70/156/EGK tanácsi irányelv módosításáról – Hivatalos Lap L 225., 1992.8.10., 1. o.

[3] Az Európai Parlamanet és a Tanács 2002. március 18-i, 2002/24/EK irányelve a motorkerékpárok és segédmotoros kerékpárok típusjóváhagyásáról és a 92/61/EGK tanácsi irányelv hatályon kívül helyezéséről - Hivatalos Lap L 124., 2002.5.9., 1. o.

[4] Az Európai Parlament és a Tanács 2003. május 26-i 2003/37/EK irányelve a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről - Hivatalos Lap L 171., 2003.7.9., 1. o.

[5] Könnyű haszongépjárművek (3,5 tonnáig), tehergépkocsik, pótkocsik, nyerges vontatók, városi és távolsági autóbuszok.